
Către,

Comisia pentru industrii şi servicii
AVIZ

asupra proiectului de Lege pentru modificarea şi completarea  Ordonanţei Guvernului nr.99/2000 privind comercializarea produselor şi serviciilor de piaţă

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, în procedură de urgenţă, cu proiectul de Lege pentru modificarea şi completarea  Ordonanţei Guvernului nr.99/2000 privind comercializarea produselor şi serviciilor de piaţă, transmis cu adresa nr. PL.x 273 din 20 mai 2009  şi înregistrat sub nr.24/365/20.05.2009.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.311/10.04.2009, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru modificarea şi completarea  Ordonanţei Guvernului nr.99/2000 privind comercializarea produselor şi serviciilor de piaţă, în şedinţa din  25 iunie 2009. 

Întrucât a fost adoptată, în comisie, propunerea legislativă „Legea comercializării produselor agroalimentare”, membrii comisiei au hotărât cu majoritate, înregistrându-se 14 voturi pentru,  avizarea negativă a proiectului de lege supus dezbaterii.
În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE, 


                                  SECRETAR,

              Prof. dr. Valeriu TABĂRĂ

                               Vasile MOCANU
Expert, Gheorghe Adrian GOŢA      

